चार प्रधान आरक्षक बने एएसआई, एसपी ने लगाया स्टार
भास्कर न्यूज | जांजगीर-चांपा
विभागीय परीक्षा में सफल हाेने के बाद जिले के चार प्रधान आरक्षक अब एएसआई बन गए हैं। एसपी ने मंगलवार को चारों के कंधे पर स्टार लगाया। जिले के कई प्रधान आरक्षकों ने पदोन्नति के लिए विभागीय परीक्षा दी थी। जिसमें भीमसेन राठौर, केशव जायसवाल, हीरालाल एक्का व लंबोदर सिंह को सफलता मिली। विभागीय परीक्षा पास करने के बाद अब ये चारों सहायक उपनिरीक्षक बन गए हैं। पदोन्नति पर मंगलवार को एसपी कार्यालय में एक कार्यक्रम आयोजित कर एसपी प्रशांत अग्रवाल ने पदोन्नत सभी एएसआई के कंधे पर स्टार लगाया। इस अवसर पर एएसपी विजय अग्रवाल, आरआई पीआर कुजूर सहित विभाग के अधिकारी मौजूद थे।
दूसरे जिलों में हुई पदस्थापना
बिलासपुर रेंज के आईजी पवन देव ने पदोन्नत सहायक उपनिरीक्षकों की पदस्थापना भी कर दी है। एएसआई लंबोदर सिंह को मुंगेल, एएसआई भीमसेन राठौर को जांजगीर, हीरालाल एक्का को मुंगेली व केशव जायसवाल को कोरबा जिले में पदस्थ किया गया है।
hin_Deva bho_Deva hin_Deva awa_Deva awa_Deva